
	Ministru kabineta rīkojums Nr. 645

Rīgā 2021. gada 17. septembrī (prot. Nr. 61  9. §)



Par valsts nekustamā īpašuma Daugavpilī nodošanu sabiedrības ar ierobežotu atbildību "Publisko aktīvu pārvaldītājs Possessor" 
valdījumā

1. Finanšu ministrijai nodot sabiedrības ar ierobežotu atbildību "Publisko aktīvu pārvaldītājs Possessor" valdījumā valstij piederošo nekustamo īpašumu (nekustamā īpašuma kadastra Nr. 0500 038 1123) – zemes vienību (zemes vienības kadastra apzīmējums 0500 038 1123) 0,0595 ha platībā – Daugavpilī, kas ierakstīts zemesgrāmatā uz valsts vārda Finanšu ministrijas personā, vienota nekustamā īpašuma izveidošanai atbilstoši Latvijas Republikas Civillikuma 968. pantam.

2. Sabiedrībai ar ierobežotu atbildību "Publisko aktīvu pārvaldītājs Possessor" pārņemt valdījumā no Finanšu ministrijas šā rīkojuma 1. punktā minēto valstij piederošo nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.

* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

